Source: http://www.bihon.ro/csm-csu-oradea-umana-keyer-venezia-basketball-champions-league/1742094
Timestamp: 2017-04-23 05:37:56+00:00

Document:
Venețienii au câștigat meciul de la Oradea - BIHON
Joburi Publi24 Romimo Bestauto BIHON Bihon CSM Oradea Venețienii au câștigat meciul de la Oradea Venețienii au câștigat meciul de la Oradea	De	Costel Demian	la	1. decembrie 2016 11:06	Reactualizat la:	1. decembrie 2016 11:07	E-Mail	follow	like	1Comentariu CSM CSU Oradea a pierdut meciul cu italienii Umana Reyer Venezia, scor 69-73. FOTO: CSM Oradea - Keyer Venezia Orădenii s-au aflat foarte aproape să producă o nouă surpriză și să contabilizeze a treia victorie consecutivă în grupele Basketball Champions League.
Cele două echipe au mers cap la cap pe tot pe tot parcursul meciului, niciuna nereușind să se distanțeze decisiv până în ultimul sfert. La capătul primelor trei sferturi scorul era egal, 50 – 50 (19-19, 14-15, 17-16).
Baschetbaliștii lui Cristian Achim au început mai bine ultimul mitan și conduceau cu cinci puncte după trei minute disputate. Cu ajutorul a patru aruncări de trei puncte înscrise venețienii au revenit și au preluat conducerea reușind să își adjudece victoria.
La primul meci de la revenirea la CSM CSU Oradea,Uros Lucic a marcat 15 puncte fiind și coșgeterul orădenilor.
„M-am simțit fantastic. Cu o sală plină de asemenea oameni, e întotdeauna ușor să-ți intri în ritm. Mă simt foarte bine aici și îmi place că publicul mă agreează.
Am acceptat propunerea de a mă întoarce fără să mă gândesc prea mult. Am considerat că este o oportunitate foarte bună pentru bine. Îmi place Oradea, îmi place echipa, publicul și cu siguranță am amintiri foarte frumoase legate de acest loc. Știu că echipa este sprijinită de tot orașul. Pentru mine Oradea este a 2-a casă.
A fost un meci greu preț de 40 minute. La final consider că am făcut niște erori impardonabile și am pierdut. Sunt de părere că am jucat mai bine ca echipă, dar din punct de vedere individual italienii au niște marcatori deosebiți, care au ieșit la rampă în momentele cheie ale partidei. Vom avea o nouă șansă de a ne demonstra potențialul împotriva acestei echipe în jocul retur, când sper că vom putea să menținem același nivel de joc până la capăt”, a declarat Uros Lucic la finalul partidei de miercuri.
„Am crezut foarte mult în victorie”
Antrenorul orădenilor, Cristian Achim a felicitat echipa din Venezia pentru victorie. „A fost un meci foarte dificil pentru ambele echipe. Sunt de părere că în condițiile actuale, cu Uros (Lucic) la primul meci și fără Sean (Barnette) am jucat, să spunem, bine. Am crezut foarte mult în victorie pentru acest meci. Chiar dacă, așa cum s-a putut vedea, Venezia alcătuiește o echipă foarte bună cu jucători de certă valoare, care au ieșit la rampă în momentele cruciale ale confruntării prin câteva reușite de la mare distanță.
Din păcate am pierdut lupta la recuperare ofensivă.
Cu siguranță ne bucurăm că suntem în această competiție. Este o bucurie și o mândrie pentru noi să avem posibilitatea să aducem echipe de acest nivel la Oradea. Asta ne-am dorit și asta ne dorim în continuare. Doar că aș vrea să înțelegem că și acești jucători sunt oameni. Nu putem să le cerem să fie altceva. Ei dau tot ce pot la fiecare meci. Asigur pe toată lumea de acest lucru”.
Pentru orădeni continuă deplasările, următorul meci îl vor disputa sâmbătă 3 decembrie, la Galați cu Phoenix, iar apoi va juca în Basketball Champions League pe terenul turcilor de la Pinar Karsiyaka. CSM Oradea va disputa următorul meci pe teren propriu sâmbătă, 10 decembrie, în reeditarea finalei campionatului trecut, cu BC Mureș.
FOTO: CSM Oradea - Keyer Venezia Taguri: Basketball Champions League, CSM CSU Oradea, Umana Reyer Venezia	1Comentariu	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM